stanford-oval/wikipedia huggingface dataset:
Afonso Pena

Virallinen muotokuva (1906).
Afonso Augusto Moreira Pena (portugali: [aˈfõsu awˈɡustu moˈrejrɐ ˈpenɐ]; 30. marraskuuta 1847 – 14. kesäkuuta 1909) oli brasilialainen poliitikko, joka toimi Brasilian presidenttinä vuosina 1906 - 1909. Ennen poliittista uransa Pena oli asianajaja, oikeustieteilijä ja Brasilian korkeimman oikeuden jäsen. Hän oli ensimmäinen presidentti joka kuoli kesken virkakautensa.
Pena aloitti poliittisen uransa vuonna 1874 keisarillisen Brasilian parlamentissa. Sen jälkeen kun Brasiliasta tuli tasavalta, hän oli Minais Geraisin kuvernööri 1892-1894. Hänen kaudellaan päätettiin, että Belo Horizontesta tulee osavaltion pääkaupunki (joka oli aiemmin Ouro Preto). Hän osallistui presidentinvaaleihin vuonna 1894, mutta hävisi suurella äänten erolla Prudente de Moraisille.
Vuonna 1902 Penasta tuli Francisco de Paula Rodrigues Alvesin varapresidentti. Seuraavissa vaaleissa vuonna 1906 hänet valittiin presidentiksi ja siinä virassa hän toimi kuolemaansa asti vuonna 1909.
Afonso Pena oli ensimmäinen Brasilian presidentti, joka pyrki puuttumaan kansainväliseen kahvitalouteen. Liittovaltion hallitus alkoi ostaa tuotannon ylijäämää pitääkseen yllä korkeaa kahvin hintaa kansainvälisillä markkinoilla. Pena myös edisti rautateiden laajentamista.
Käännös suomeksi
Ísafjörður

| Ísafjörður |
| --- | --- |

 Ísafjörður
 Koordinaatit: 66°04′N, 23°07′W 
Valtio:  Islanti
Alue:  Vestfirðir
Kunta:  Ísafjarðarbær
Perustettu:  1786
Kuntaliitokset:  Eyrarhreppur (1972) Snæfjallahreppur (1994) Sléttuhreppur (1995)
Liitetty:  1996
Hallinto:  
 – Asutustyyppi:  Taajama
Väkiluku:  3 000
Infobox OKVirheellinen NIMI-arvo: 
Ísafjörður on Länsivuonojen alueen pääkaupunki Islannissa ja Ísafjarðarbærin kuntakeskus. Kaupungin väkiluku on noin 3 000. Siellä sijaitsee Ísafjörðurin lentoasema, josta on vakituiset lennot Reykjavíkiin. Pääelinkeino on kalastus. Kaupunki on Joensuun ystävyyskaupunki. Kaupungissa on syntynyt myös Ólafur Ragnar Grímsson, Islannin presidentti 1996-2016.
Kaupungin alueelle saapui asutusta 900-luvulla. Alueesta kehittyi hiljalleen merkittävä kauppapaikka, joka lopulta sai kunnallisoikeudet 1786. Kaupungiksi Ísafjörður tuli vuonna 1866. Ísafjörður oli itsenäinen kuntansa vuoteen 1996 saakka, jolloin se muodosti viiden muun kunnan kanssa nykyisen Ísafjarðarbærin kunnan.
Aiheesta muualla

Kuvia tai muita tiedostoja aiheesta Ísafjörður Wikimedia Commonsissa
Íria

| Íria Ίρια |
| --- | --- |
 Írian Pyhän Konstantinoksen (Ágios Konstantínos) kirkko.
 Íria
 Koordinaatit: 37°29′9″N, 23°0′44″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Argolis
Kunta:  Náfplio
Hallinto:  
 – Asutustyyppi:  kylä
 – Kallikrates-koodi:  4101020301
Väkiluku (2011):  453
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Íria (kreik. Ίρια) on Kreikan kylä, joka kuuluu hallinnollisesti Náfplion kuntaan, Argoliin alueyksikköön ja Peloponnesoksen alueeseen. Kylän väkiluku on 453 (vuonna 2011).
Argoliinlahden rantaa Írian lähellä.
Írian kylä sijaitsee noin 25 kilometriä itäkaakkoon Náfplion kaupungista. Kylä jakautuu kahteen osaan, yläkylään (Πάνω Χωριό Ιρίων, Páno Chorió Iríon) ja sen satamana toimivaan, Argoliinlahden rannalla sijaitsevaan ranta-asutukseen (Παραλία Ιρίων, Paralía Iríon). Írian kylä on syntynyt 1800-luvulla Kreetalta tulleiden pakolaisten asutuksena. Paikan varhaisempi nimi oli Ágrioi Liménes (Άγριοι Λιμένες). Seudulla kasvatetaan erityisesti artisokkia, ja kylässä järjestetään vuotuiset artisokkafestivaalit.
Íria muodostaa myös laajemman kyläyhdyskunnan (Τοπική Κοινότητα Ιρίων, Topikí Koinótita Iríon), johon kuuluvat varsinaisen Írian kylän lisäksi kylät Kántia ja Katsigiannaíika sekä saaret Plateiá ja Psilí. Koko yhdyskunnan väkiluku on 732. Aiemmin se kuului Asínin kuntaan ja vuodesta 2011 lähtien Náfplion kunnan Asínin kunnallisyksikköön.
Aiheesta muualla

Kuvia tai muita tiedostoja aiheesta Íria Wikimedia Commonsissa
Ísmaros

Ísmaros-vuori Mesembrian arkeologiselta alueelta nähtynä.
| --- | --- |
Sijainti:  Maróneia-Sápes, Rodópi, Itä-Makedonia ja Traakia, Kreikka
Korkeus merenpinnasta:  700 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Ísmaros (kreik. Ίσμαρος), antiikin Ismaros (m.kreik. Ἴσμαρος, lat. Ismarus), on vuori Länsi-Traakiassa koillisessa Kreikassa. Sen korkeus on noin 700 metriä.
Ísmaros-vuorta, taustalla Samothrákin saari.
Ísmaros-vuori sijaitsee Rodópin alueyksikön alueella noin 18 kilometriä Komotinísta kaakkoon. Vuorella on noin 800 hehtaarin kokoinen suojelualue eläimille. Vuoren huipulla sijaitsee Kreikan ilmavoimien tutka-asema. Ísmaros on suosittu vaelluskohde, ja siellä kulkee Euroopan kaukovaellusreitti E6. Vuoresta on saanut nimensä sen länsipuolella sijaitseva Ismarída- eli Mitrikoú-järvi.
Aiheesta muualla

Kuvia tai muita tiedostoja aiheesta Ísmaros Wikimedia Commonsissa
Afonso I

Kuningas Afonso I:n vaakuna.
Afonso I (1456 – 1542 tai 1543), alkuperäiseltä nimeltään Nzinga Mbemba, oli Kongon kuningaskunta -nimisen, Kongon alueella vuosina 1300–1800 olleen yhteiskunnan hallitsija. Kongon kuningas Afonso I kääntyi kristinuskoon ja avasi maan kaupalle ja muulle eurooppalaiselle vaikutukselle, ja samalla suurin osa kongolaisista kastettiin kristinuskoon, joka sai paljon vaikutteita myös paikallisista uskonnoista.
Alejandro Olalia

Alejandro Ayson Olalia (26. helmikuuta 1913 Bacolor – 2. tammikuuta 1973) oli filippiiniläinen roomalaiskatolinen arkkipiispa. Hänet vihittiin papiksi 23. maaliskuuta 1940 ja nimitettiin Tuguegaraon hiippakunnan koadjuuttoripiispaksi sekä Zelan titulaaripiispa 14. toukokuuta 1949. Piispaksi vihkiminen seurasi 25. heinäkuuta. Pääkonsekraattorina toimi Constancio Jurgens, jota avustivat Rufino Jiao Santos ja Cesare Marie Guerrero.
Olaliasta tuli 6. toukokuuta 1950 Tuguegaraon piispa. Hänet nimitettiin 28. joulukuuta 1953 Lipan piispaksi ja 20. kesäkuuta 1972 sen arkkipiispaksi, jona hän toimi loppuikänsä. Hän osallistui Vatikaanin toiseen kirkolliskokoukseen.
Ylimmäinen-Kotanen

| Ylimmäinen-Kotanen |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°03′00″N, 26°15′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskupuro:  puro Alimmainen-Kotaseen 
Järvinumero:  14.427.1.033
Mittaustietoja
Pinnankorkeus:  149 m  
Pituus:  780 m  
Leveys:  270 m  
Rantaviiva:  1,914 km  
Pinta-ala:  14,694 ha  
Saaria:  ei saaria 
 fiYlimmäinen-Kotanen 
Ylimmäinen-Kotanen tai Ylimmäinen Kotanen on Keski-Suomessa Viitasaarella  Kalliojärven lähellä sijaitseva järvi.
Maantietoa

Järvi on 780 metriä pitkä, 270 metriä leveä, ja sen pinta-ala on 14,7 hehtaaria. Järvellä ei ole kartan mukaan saaria.  Sen rantaviivan pituus on 1,9 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Suotajärven valuma-alueeseen (14.427) se kuuluu. Järven vedenpinnan korkeus on 149 metriä mpy.
Aderlan Santos

| Henkilötiedot |
| --- | --- | --- | --- |
Koko nimi: Aderlan Leandro de Jesus Santos
Syntymäaika: 9. huhtikuuta 1989 (ikä 35)
Syntymäpaikka: Salgueiro, Brasilia
Pelipaikka: keskuspuolustaja
Pituus: 193 senttimetriä
Seura
Seura: Valencia
Pelinumero: 4
Junioriseurat
1997–2005: Tête
2005–2008: Salgueiro
Seurat
| Vuodet | Seura | O | (M) |
| 2008–2010 | Salgueiro | 4 | (0) |
| 2009 | → Araripina (laina) |  ? | (?) |
| 2010–2012 | Trofense | 33 | (7) |
| 2012–2013 | Braga B | 18 | (0) |
| 2012–2015 | Braga | 67 | (7) |
| 2015– | Valencia | 20 | (0) |
 Seurajoukkueuran tilastot kattavat vain kansalliset sarjat, päivitetty 24. syyskuuta 2016.
Aderlan Leandro de Jesus Santos (s. 9. huhtikuuta 1989 Salgueiro, Brasilia) on brasilialainen jalkapalloilija. Hän edustaa Espanjan Primera Divisiónissa pelaavaa Valenciaa ja on pelipaikaltaan keskuspuolustaja.
Seurajoukkueura

27. elokuuta 2015 Santos teki viisivuotisen sopimuksen espanjalaisseura Valencian kanssa. Hänestä maksettiin 9,5 miljoonan euron siirtokorvaus. Hän pelasi ensimmäisen ottelunsa joukkueessa 22. syyskuuta 2015 Espanyolia vastaan.
Aiheesta muualla

Aderlan Santosin tilastot Soccerway-sivustolla (englanniksi)
XXx 2: The Next Level

| XXx 2: The Next Level> xXx: State of the Union |
| --- | --- |
 Elokuvan yhdysvaltalainen mainosjuliste, jossa on pohjoisamerikkalaisen julkaisun nimi xXx: State of the Union.
Ohjaaja:  Lee Tamahori
Käsikirjoittaja:  Simon Kinberg   Rich Wilkes
Tuottaja:  Rob Cohen
Säveltäjä:  Marco Beltrami
Kuvaaja:  David Tattersall
Leikkaaja:  Mark Goldblatt   Todd E. Miller   Steven Rosenblum
Erikoistehosteet:  Jim Schwalm
Pääosat:  Ice Cube Samuel L. Jackson Willem Dafoe
Valmistustiedot
Valmistusmaa:   Yhdysvallat
Tuotantoyhtiö:  Revolution Studios
Levittäjä:  Columbia Pictures Netflix
Ensi-ilta:   29. huhtikuuta 2005    27. huhtikuuta 2005
Kesto:  102 min
Alkuperäiskieli:  englanti
Budjetti:  87 000 000 $
Tuotto:  71 022 693 $
Edeltäjä:  xXx
Seuraaja:  xXx: Return of Xander Cage
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
xXx 2: The Next Level on vuonna 2005 julkaistu, Lee Tamahorin ohjaama ja Rob Cohenin tuottama yhdysvaltalainen toimintaelokuva, joka on jatko-osa vuoden 2002 toimintaelokuvalle xXx. Elokuva julkaistiin Yhdysvalloissa ja Kanadassa alun perin nimellä xXx: State of the Union, mutta eurooppalaisessa julkaisussa elokuvan nimi on vaihdettu.
Ensimmäisestä elokuvasta poiketen xXx 2: The Next Levelin pääosassa on Vin Dieselin sijasta rap-artisti Ice Cube. Vin Dieselin oli tarkoitus olla myös jatko-osan pääroolin näyttelijä, mutta lopulta hän putosi pois projektista. Vin Dieselin roolihahmon Xander Cagen poissaolo ja päähahmon vaihtuminen selitetään elokuvassa maininnalla, jonka mukaan Cage menehtyi tehtävässä Bora Boralla. Samoin ensimmäisen elokuvan ohjannut Rob Cohen oli kiinnitetty xXx 2: The Next Levelin ohjaajaksi, mutta ohjaajan roolin sai Lee Tamahori ja Cohen siirtyi elokuvan tuottajaksi. Elokuvalle tehtiin kaksi erilaista käsikirjoitusta, joista valittiin Simon Kinsbergin kirjoittama käsikirjoitus. Elokuva sai pääosin kriitikoilta negatiivisen vastaanoton. Vuonna 2017 saa ensi-iltansa kolmas elokuva xXx: Return of Xander Cage.
Rooliluettelo

| 0 | 1 | 2 |
| --- | --- | --- |
|   Ice Cube   | … |   Darius Stone   |
|   Samuel L. Jackson   | … |   Augustus Gibbons   |
|   Willem Dafoe   | … |   Puolustusministeri George Deckert   |
|   Scott Speedman   | … |   Kyle Steele   |
|   Xzibit   | … |   Zeke   |
|   John G. Connolly   | … |   Kersantti Alabama Cobb   |
|   Michael Roof   | … |   Toby Lee Shavers   |
|   Nona Gaye   | … |   Lola Jackson   |
|   Sunny Mabrey   | … |   Charlie   |
|   Peter Strauss   | … |   Presidentti Sanford   |
|   Ned Schmitdke   | … |   Kenraali Jack Pettibone   |
Musiikki

xXx 2: The Next Levelin soundtrackin kappaleiden tyylilaji on rap-tyylistä vastakohtana alkuperäisen elokuvan soundtrackille, joka koostui rock- ja heavy metal -musiikista. Elokuvan soundtrackin sävelsi Marco Beltrami ja julkaisi Sony BMG Music Entertainment vuonna 2005.
Musiikki > Kappaleet

| Kappale | Esittäjä(t) |
| --- | --- |
Get XXX'd: J-Kwon (mukana Petey Pablo ja Ebony Eyez)
Anybody Seen The PoPo's!?!: Ice Cube
Fight The Power: Korn (mukana Xzibit)
Messiah: Dead Celebrity Status (mukana Chino XL)
Oh No: Big Boi (mukana Bubba Sparxxx ja Killer Mike)
The Payback: P.O.D.
Dirty Little Thing: Velvet Revolver
Wyle Out: Bone Crusher
Here We Go (Main Without Timbaland): Dirtbag
Dis Dat Block: YoungBloodZ
Lookin' For U: Chingy (mukana G.I.B.)
The March: Hush
MKLVFKWR: Moby ja Public Enemy
Just Like Wylin: Bone Crusher ja Three Days Grace
Did It Again: Labba
The Good Song: Tonéx
Aiheesta muualla

xXx 2: The Next Levelin virallinen sivusto (englanniksi)
xXx 2: The Next Level Internet Movie Databasessa (englanniksi)
xXx 2: The Next Level Elonet. (suomeksi)
Ístro

| Ístro Ίστρο |
| --- | --- |
 Ístron kylä.
 Ístro
 Koordinaatit: 35°7′28″N, 25°44′16″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Lasíthi
Kunta:  Ágios Nikólaos
Hallinto:  
 – Asutustyyppi:  kylä
 – Kallikrates-koodi:  7201010703
Väkiluku (2011):  665
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Ístro (kreik. Ίστρο, kath.kreik. Ίστρον, Ístron) on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Ístro on osa Kaló Chorión kyläyhdyskuntaa. Kylän väkiluku on 665 (vuonna 2011).
Ístron kylä sijaitsee Kreetan pohjoisrannikolla Mirampéllonlahden rannalla noin 12 kilometriä kaakkoon Ágios Nikólaoksen kaupungista. Noin seitsemän kilometriä itään sijaitsee Pacheiá Ámmoksen kylä.
Ístron Pyhän Panteleimonin (Ágios Panteleímonas) kirkko.
Ístro on perinyt nimensä antiikin ajan Istronin kaupungilta, joka sijaitsi nykyisen kylän lähellä. Paikalla on ollut asutusta jo minolaisella kaudella. Sekä esihistoriallisten että antiikin aikaisten asutusten arkeologinen kohde, pieni niemi kylän länsipuolisella rannalla, tunnetaan nimellä Priniátikos Pýrgos.
Ístron lähellä on paljon hiekkarantaa. Tärkeimmät rannat ovat Priniátikos Pýrgoksen niemen itä- ja länsipuolella sijaitsevat Ágios Panteleímonas, joka on saanut nimensä läheisestä kirkosta, ja Karavostási, sekä kylän itäpuolella sijaitseva Voúlisma eli Chrysí Ámmos (”Kultahiekka”).
Aiheesta muualla

Kuvia tai muita tiedostoja aiheesta Ístro Wikimedia Commonsissa
World Piece Tour

World Piece Tour oli brittiläisen heavy metal -yhtye Iron Maidenin konserttikiertue. Kiertue tuki yhtyeen neljättä studioalbumia Piece of Mind, joka julkaistiin 16. toukokuuta 1983. World Piece Tour käynnistyi jo ennen albumin julkaisua, 2. toukokuuta 1983 Englannin Hullista päättyen 18. joulukuuta Saksan Dortmundiin, jossa yhtyeen konsertti televisioitiin koko Eurooppaan. Kiertue oli Iron Maidenin ensimmäinen maailmankiertue, jolla yhtye oli pääesiintyjänä.
World Piece Tour oli Iron Maidenin ensimmäinen kiertue rumpali Nicko McBrainin kanssa. McBrain korvasi yhtyeestä The Beast on the Road -kiertueen jälkeen erotetun Clive Burrin.
Kiertueen settilista koostui pitkälti albumien The Number of the Beast ja Piece of Mind kappaleista. Yhtyeen kahden ensimmäisen studioalbumin kappaleita World Piece Tourin settilistassa oli yhteensä seitsemän.
Kiertueella käytetyt lavasteet oli valmisteltu paremmin kuin koskaan ennen. Iron Maidenilla oli käytössä runsaasti pyrotekniikkaa ja suuri, pakkopaitaan puettu maskotti Eddie.
Dortmundissa Westfalenhallenissa järjestetty, televisioitu kiertueen päätöskonsertti loppui yhtyeen maskotin  Eddien "tappamiseen". Laulaja Dickinson suoritti Eddielle lobotomian ja Dave Murray pahoinpiteli maskottia mustalla Fender-kitarallaan. Eddien "tappaminen" on tallennettu myös yhtyeen vuonna 2004 julkaisemalle DVD:lle The Early Days.
Iron Maiden vieraili World Piece Tourilla myös Suomessa. Konsertti järjestettiin Helsingin jäähallissa 1. kesäkuuta 1983.
Yhtyeen kokoonpano

Steve Harris – Basso
Bruce Dickinson – Laulu
Adrian Smith – Kitara
Dave Murray – Kitara
Nicko McBrain – Rummut
Vierailijat

Saxon
Fastway
Coney Hatch
Quiet Riot
Vinnie Vincent Invasion
Kappalelista

Intro: Teema elokuvasta Where Eagles Dare
Where Eagles Dare (Harris) (Piece of Mind, 1983)
Wrathchild (Harris) (Killers, 1981)
The Trooper (Harris) (Piece of Mind, 1983)
Revelations (Dickinson) (Piece of Mind, 1983)
Flight of Icarus (Smith, Dickinson) (Piece of Mind, 1983)
Die With Your Boots On (Smith, Dickinson, Harris) (Piece of Mind, 1983)
22 Acacia Avenue (Harris, Smith) (The Number of the Beast, 1982)
The Number of the Beast (Harris) (The Number of the Beast, 1982)
Still Life (Murray, Harris) (Piece of Mind, 1983)
To Tame A Land (Harris) (Piece of Mind, 1983)
Phantom Of The Opera (Harris) (Iron Maiden, 1980)
Hallowed Be Thy Name (Harris) (The Number of the Beast, 1982)
Iron Maiden (Harris) (Iron Maiden, 1980)
Run To The Hills (Harris) (The Number of the Beast, 1982)
Sanctuary (Harris, Di'Anno, Murray) (Iron Maiden, 1980)
Drifter (Harris) (Killers, 1981)
Prowler (Harris) (Iron Maiden, 1980)
Kappalelista > Huomioitavaa

Pohjois-Amerikan osuudella Sanctuary siirrettiin kappalelistan toiseksi ennen Wrathchildia.
Still Life, Phantom of the Opera ja Prowler tiputettiin kappalelistasta Pohjois-Amerikan osuudelta.
Dave Murray soitti välillä kitarasoolon To Tame a Landin jälkeen, jota seurasi tällöin Nicko McBrainin rumpusoolo, joka soitettiin joka konsertissa kiertueen viimeisellä osiolla.
I've Got the fire (Montrose cover) soitettiin jollain harvoilla keikoilla encorena. Tämä on viimeinen yhtyeen kiertue, jolla kysyistä biisiä on soitettu.
2 Minutes to Midnight singlen B-puoli Mission from 'Arry nauhoitettiin 18.8 Allentownin konsertissa.
Kiertue on viimeinen, jolla kuullaan rumpusooloja. Nicko McBrain on sanonut inhoavansa niiden soittamista. Kuitenkin yhtye on saattanut jollain harvinaisella keikalla rumpusoolon soittaa. Varmasti tämä tapahtuu Rock in Riossa 2013, jossa Nicko McBrain soittaa rumpusoolon yleisön ja Bruce Dickinsonin pyynnöstä.
Kiertue on ainoa, jolla yhtye soittaa To Tame a Landin.
Kiertue on ensimmäinen, jolla introna toimii jokin muu kuin The Ides of March.
Tunnetut bootlegit

Ipswich 1983
10 Years Old - Eddie's Boys
New Brain Surgery
Drammen 1983
Heavy Birthday
Flight Of Chicago
Cincinnati 1983
Madison Square Garden 1983
Brussels 1983
Live At Clermond-Ferrand
Live Rockpop In Concert
Rest In Pieces
Aiheesta muualla

Kiertueohjelma (Arkistoitu – Internet Archive)
Ylimmäinen-Kylliö

| Ylimmäinen-Kylliö |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°54′21″N, 24°38′26″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Leppähampaanjoen valuma-alue (35.75)
Laskujoki:  oja Iso-Kylliöön 
Järvinumero:  35.756.1.039
Mittaustietoja
Pinnankorkeus:  149 m  
Rantaviiva:  1,168 km  
Pinta-ala:  3,763 ha  
Saaria:  ei saaria 
 fiYlimmäinen-Kylliö 
Ylimmäinen-Kylliö , joka kirjoitetaan myös Ylimmäinen Kylliö , on Keski-Suomessa Jämsässä Tulippaan lähellä sijaitseva järvi.
Maantietoa

Järven pinta-ala on 3,8 hehtaaria ja se on 550 metriä pitkä ja 100 metriä leveä. Se on metsäjärvi, joka sijaitsee Mellikkamäen ja Kiviahonmäen välisessä kalliomurroksessa ja jonka seuralaisina on kolme muutakin Kylliö-vesistöä. Järvellä ei ole kartan mukaan saaria ja se on autio. Sen rantaviivan pituus on 1,2 kilometriä ja sen rannat ovat soistunutta metsämaata. Sinne tulee tie Kolonkulmalta lähtevältä tieltä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Sahajoen valuma-alueeseen (35.756) se kuuluu. Järven vedenpinnan korkeus on 149,0 metriä mpy. Siihen on johdettu yksi lyhyt metsäoja. Järven laskuoja lähtee sen länsipäästä ja se laskee heti Iso-Kylliöön. Ojalla on pudotusta noin 10 senttimetriä. Vesireitti jatkuu Musta-Kylliön kautta Iso-Liesiin.
Ylimmäinen (Iitti)

| Ylimmäinen |
| --- | --- |
Valtiot:  Suomi
Maakunnat:  Päijät-Häme, Kymenlaakso
Kunnat:  Iitti, Kouvola (Jaala)
Koordinaatit:  61°02′46″N, 26°15′11″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäjärven alue (14.12)
Laskujoki:  Välijoki Keskimmäiseen 
Järvinumero:  14.122.1.018
Mittaustietoja
Pinnankorkeus:  74,4 m  
Pituus:  1,5 km  
Leveys:  750 m  
Rantaviiva:  4,44214 km  
Pinta-ala:  52,9659 ha  
Tilavuus:  0,00244457 km³ 
Keskisyvyys:  4,62 m  
Suurin syvyys:  8,67 m  
Saaria:  ei saaria 
 fiYlimmäinen 
Ylimmäinen on Päijät-Hämeen ja Kymenlaakson maakuntien sekä Iitin ja Kouvolan Jaalan rajalla, Koskenniskan ja Kimolan välissä sijaitseva järvi.
Maantietoa

Järven pinta-ala on 53 hehtaaria, se on 1,5 kilometriä pitkä ja 750 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 2,4 miljoonaa kuutiometriä eli 0,0024 kuutiokilometriä. Sen keskisyvyys on 4,6 metriä ja suurin syvyys on 8,7 metriä. Sen rantaviivan pituus on 4,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alue (Kymijoki)ella (14.12), jonka Mankalan Arrajärven alueeseen (14.122) se kuuluu. Järven vedenpinnan korkeus on 74,4 metriä mpy.
Yangchuanosaurus

| Yangchuanosaurus |
| --- | --- |
 Yangchuanosaurus zigongensiksen luuranko
 Keskijurakausi – Myöhäisjurakausi Bathonia-vaihe–Oxford-vaihe  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Osalahko::  †Carnosauria
Yläheimo::  †Allosauroidea
Heimo::  †Metriacanthosauridae
Suku::  †Yangchuanosaurus  Dong et al., 1978
Lajit
 †Y. shangyouensis Dong et al., 1978 (tyyppilaji)  †Y. zigongensis (Gao, 1993) 
Katso myös
   Yangchuanosaurus Commonsissa 
Infobox OKNimi-testi OK: 
Yangchuanosaurus (nimen merkitys: ”Yangchuanin lisko”) on sukupuuttoon kuollut teropodeihin kuuluva dinosaurussuku, jonka fossiileja on löydetty Keski-Kiinasta. Suku eli keskijurakaudelta aina myöhäiselle jurakaudelle, ja se jaetaan kahteen lajiin. Näistä Yangchuanosaurus shangyouensis eli kauden Bathonia- tai Callovia-vaiheella ja Yangchuanosaurus shangyouensis hieman myöhemmin, luultavasti Oxford-vaiheella.
Ulkonäkö ja koko

Yangchuanosaurus oli arviolta noin 11 metriä pitkä ja painoi kolmisen tonnia. Suurin löydetty kallo on noin 1,1 metrin pituinen. Yangchuanosauruksella oli harja pään päällä sekä pieni sarvi kuonon päällä. Sillä oli terävät pykäläreunaiset hampaat ja todella voimakkaat leuat. Hampaita oli enemmän kuin sen sukulaisella Allosauruksella. Yangchuanosauruksen takaraajat olivat vahvat, ja sen häntä auttoi sitä tasapainon ylläpitämisessä. Eläimen selkärangan muodon perusteella on ehdotettu, että Yangchuanosauruksella on saattanut olla selässään kapea harja tai jopa matala purje. Se olisi luultavasti ollut kirkasvärinen, ja sitä olisi käytetty esittelyyn ja viestimiseen.
Löytöhistoria

Yangchuanosauruksen ensimmäiset jäänteet löysivät Shagyoun patoa korjanneet työläiset Sichaunin maakunnasta, Kiinasta vuonna 1977. Heti fossiilin löydettyään työläiset kutsuivat paikalle Chungkingin luonnonhistoriallisen museon henkilökunnan tarkastelemaan löytöä. Löytö koostui lähes täydellisestä luurangosta, josta puuttuivat vain eturaajat, takajalat ja hännänpää. Se oli yksi suurimmista ja täydellisimmistä löydetyistä kiinalaisista teropodeista. Dinosaurus sai vuonna 1978 nimekseen Yangchuanosaurus shangyouensis, löytöpaikan, Yangchuanin piirikunnan, mukaan. Myöhemmin lajista on löydetty lisää fossiileja, ja on myös kuvattu toinen laji, Yangchuanosaurus zigongensis. Se tunnetaan kahden epätäydellisen luurangon perusteella.
Löytöhistoria > Kuolinasento

Kun Yangchuanosaurs löydettiin, se makasi oudossa asennossa. Se makasi kyljellään ja kallo oli taipunut taaksepäin. Häntä oli taipunut ylöspäin ja takaraajatkin olivat koukussa. Eturaajoja ei löydetty. Kuolinasennon on voinut selittää eläimen jäämisellä kiinni mutaan, kun se oli jahtaamassa saalista. Kyseisen yksilön kallo oli myös hyvässä kunnossa, mutta sillä oli todella lyhyt kuono.
Elintavat

Yangchuanosaurus oli vahva, keskikokoinen lihansyöjä, joka luultavasti käytti ravinnokseen stegosaureja sekä alueen erilaisia sauropodeja, kuten Mamenchisauruksia ja Shunosauruksia. Se on saattanut myös syödä raatoja. Yangchuanosaurus eli hyvin metsäisillä alueilla.
Luokittelu

Monien muiden teropodien tapaan Yangchuanosaurus luokiteltiin alun perin megalosaureihin, mutta myöhemmät tutkimukset ovat osoittaneet sen kuuluvan Metriacanthosauridae-heimoon.